CELEX: 52005PC0556
Language: sk
Date: 2005-11-09
Title: Návrh rozhodnutie Rady o zásadách, prioritách a podmienkach zahrnutých v prístupovom partnerstve s Chorvátskom {SEK(2005) 1424}

Dôležité právne oznámenie

|

52005PC0556

	[pic] | KOMISIA EURÓPSKYCH SPOLOČENSTIEV |Brusel, 9.11.2005KOM(2005) 556 v konečnom zneníNávrhROZHODNUTIE RADYo zásadách, prioritách a podmienkach zahrnutých v prístupovom partnerstve s Chorvátskom(predložená Komisiou) {SEK(2005) 1424}DÔVODOVÁ SPRÁVAEurópska rada na zasadnutí v Solúne 19. a 20. júna 2003 znova zdôraznila svoje odhodlanie plne a efektívne podporovať európsku perspektívu krajín západného Balkánu. Schválila závery Rady zo 16. júna 2003 o krajinách západného Balkánu vrátane prílohy „Solúnska agenda pre západný Balkán: smerovanie k Európskej integrácii“, ktorou sa založili partnerstvá ako prostriedok vytvorenia konkrétnej formy európskej perspektívy krajín západného Balkánu.V roku 2004 predložila Komisia prvé európske partnerstvo s Chorvátskom. Rada ho schválila 13. septembra 2004. Komisia považuje za vhodné aktualizovať toto prvé partnerstvo na základe svojich zistení uvedených v správe o pokroku Chorvátska z roku 2005.Členské štáty 3. októbra 2005 začali rokovania s Chorvátskom o jeho pristúpení k Európskej únii. Komisia preto považovala za vhodné schváliť prístupové partnerstvo, ktoré aktualizuje predchádzajúce partnerstvo. Komisia navrhla zodpovedajúcim spôsobom zmeniť a doplniť nariadenie Rady (ES) č. 533/2004, právny základ tohto rozhodnutia. Očakávajúc schválenie tohto návrhu Komisia súbežne sformulovala znenie tohto návrhu v závislosti od novej situácie.Toto obnovené partnerstvo uvádza krátkodobé a strednodobé priority pre prípravu krajiny na ďalšiu integráciu do Európskej únie. Očakáva sa, že krajina bude reagovať na prístupové partnerstvo tak, že pripraví plán s harmonogramom a osobitné opatrenia, pokiaľ ide o spôsob, ako má v úmysle riešiť priority prístupového partnerstva. Komisia bude pravidelne sledovať pokrok v implementácii priorít prostredníctvom správ o pokroku a prostredníctvom iných štruktúr vytvorených v rámci procesu stabilizácie a pridruženia.Priority prístupového partnerstva by mali vytvárať základ pre programovanie finančnej pomoci Spoločenstva, ktorá sa naďalej bude poskytovať na základe príslušných finančných nástrojov, najmä nariadenia Rady (EHS) č. 3906/89 z 18. decembra 1989 (PHARE), nariadenia Rady (ES) č. 1267/1999 z 21. júna 1999 (ISPA) a nariadenia Rady (ES) 1268/1999 z 21. júna 1999 (SAPARD), naposledy zmeneného a doplneného nariadením Rady (ES) č. 2257/2004 z 20. decembra 2004, ktorým sa umožňuje Chorvátsku využívať predvstupové nástroje.Navrhované rozhodnutie Rady nemá žiadne finančné dôsledky. Vzhľadom na uvedené skutočnosti Komisia vyzýva Radu, aby schválila pripojený návrh rozhodnutia Rady.NávrhROZHODNUTIE RADYo zásadách, prioritách a podmienkach zahrnutých v prístupovom partnerstve s ChorvátskomRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 533/2004 o založení Európskych partnerstiev v rámci procesu stabilizácie a pridruženia[1], a najmä na jeho článok 2 a na navrhovaný nový článok 1a,so zreteľom na návrh Komisie,keďže:(1) Európska rada schválila zavedenie partnerstiev ako prostriedku na vytvorenie konkrétnej formy európskej perspektívy krajín západného Balkánu v rámci procesu stabilizácie a pridruženia.(2) Nariadením (ES) č. 533/2004 sa stanovuje, že Rada má rozhodnúť o zásadách, prioritách a podmienkach, ktoré majú byť zahrnuté v prístupových partnerstvách, ako aj o všetkých neskorších úpravách.(3) Rada 13. septembra 2004 schválila európske partnerstvo s Chorvátskom[2].(4) Členské štáty 3. októbra 2005 začali rokovania s Chorvátskom o jeho pristúpení k Európskej únii. Ďalší vývoj rokovaní sa bude riadiť pokrokom Chorvátska v príprave na pristúpenie, ktoré sa bude hodnotiť, inter alia, vo vzťahu k implementácii partnerstva, ktoré bude pravidelne prehodnocované.(5) Je preto vhodné schváliť prístupové partnerstvo, ktoré aktualizuje súčasné partnerstvo v záujme určenia obnovených priorít pre ďalšiu prácu na základe zistení správy o pokroku Chorvátska z roku 2005 na ceste k ďalšej integrácii do Európskej únie.(6) V nariadení (ES) č. 533/2004 sa uvádza, že pokračovanie prístupových partnerstiev sa zabezpečí v rámci mechanizmov vytvorených v súlade s procesom stabilizácie a pridruženia.(7) V záujme prípravy na ďalšiu integráciu do Európskej únie sa od Chorvátska očakáva, že vypracuje plán s harmonogramom a osobitné opatrenia na riešenie priorít tohto prístupového partnerstva,ROZHODLA TAKTO:Článok 1V súlade s článkom [1a] nariadenia Rady (ES) č. 533/2004 sú zásady, priority a podmienky zahrnuté v prístupovom partnerstve s Chorvátskom stanovené v prílohe k tomuto rozhodnutiu, ktorá je nedeliteľnou súčasťou tohto rozhodnutia.Článok 2Implementácia prístupového partnerstva sa preskúma prostredníctvom mechanizmov vytvorených v súlade s procesom stabilizácie a pridruženia, najmä prostredníctvom výročných správ o pokroku predložených Komisiou.Článok 3Toto rozhodnutie nadobúda účinnosť tretím dňom po uverejnení v Úradnom vestníku Európskych spoločenstiev.V BruseliZa RadupredsedaPRÍLOHAChorvátsko: Prístupové partnerstvo 20051. ÚVODEurópska rada schválila zavedenie partnerstiev ako prostriedkov na vytvorenie konkrétnej formy európskej perspektívy krajín západného Balkánu v rámci procesu stabilizácie a pridruženia.Rada schválila európske partnerstvo s Chorvátskom 13. septembra 2004. Členské štáty 3. októbra 2005 začali rokovania s Chorvátskom o jeho pristúpení k Európskej únii. Je vhodné schváliť prístupové partnerstvo, ktoré aktualizuje predchádzajúce partnerstvo na základe zistení uvedených v správe Komisie o pokroku Chorvátska z roku 2005. Toto nové prístupové partnerstvo určuje nové priority pre činnosť. Nové priority sú prispôsobené osobitným potrebám krajiny a štádiu príprav a budú sa podľa potreby aktualizovať. Prístupové partnerstvo poskytuje aj usmernenie pre finančnú pomoc krajine.Od Chorvátska sa očakáva, že vypracuje plán zahŕňajúci harmonogram a osobitné opatrenia na riešenie priorít prístupového partnerstva.2. ZÁSADYProces stabilizácie a pridruženia zostáva rámcom pre európske smerovanie krajín západného Balkánu až do ich budúceho pristúpenia.Hlavné priority určené pre Chorvátsko sa vzťahujú na jeho schopnosť dosahovať pokrok v príprave na pristúpenie a najmä na jeho schopnosť splniť kritériá stanovené Európskou radou na zasadnutí v Kodani v roku 1993 a podmienky stanovené pre proces stabilizácie a pridruženia, najmä podmienky stanovené Radou v jej záveroch z 29. apríla 1997 a z 21. a 22. júna 1999, obsah záverečného vyhlásenia zo záhrebského samitu 24. novembra 2000 a solúnskej agendy a požiadavky rokovacieho rámca prijatého Radou 3. októbra 2005.3. PRIORITYPriority uvedené v tomto prístupovom partnerstve boli vybraté na základe toho, že existuje reálny predpoklad, že ich krajina môže splniť alebo že v nich v niekoľkých najbližších rokoch dosiahne výrazný pokrok. Rozlišuje sa medzi krátkodobými prioritami, ktoré by sa mali splniť v priebehu jedného až dvoch rokov, a strednodobými prioritami, ktoré by sa mali splniť v priebehu troch až štyroch rokov. Priority sa týkajú tak právnych predpisov, ako aj ich implementácie. Vzhľadom na značné náklady požadované na i mplementáciu a presadzovanie acquis EÚ , ako aj na zložitosť požiadaviek EÚ v určitých oblastiach, toto partnerstvo v tomto štádiu nezahŕňa všetky dôležité úlohy. Budúce partnerstvá budú zahŕňať ďalšie priority v súlade s pokrokom, ktorý krajina dosiahne.Pokiaľ ide o krátkodobé priority, hlavné priority boli určené a zoskupené na začiatku oddielu 3.1. Poradie týchto hlavných priorít nevyjadruje stupeň ich dôležitosti.3.1. Krátkodobé priorityHlavné priority-  Implementovať stratégiu a akčný plán pre reformu súdnictva v konzultácii so zainteresovanými orgánmi vrátane prijatia potrebných nových právnych predpisov.-  Prijať národnú stratégiu na predchádzanie a boj proti korupcii a začať jej implementáciu, zabezpečiť požadovanú koordináciu medzi príslušnými odbormi a orgánmi vlády, ktoré sú zapojené do jej implementácie vrátane zabezpečenia úplného fungovania Úradu pre potláčanie korupcie a organizovaného zločinu.-  Urýchliť implementáciu Ústavného zákona o národnostných menšinách. Najmä urýchlene podniknúť kroky na zabezpečenie pomerného zastúpenia menšín v miestnych a regionálnych samosprávnych celkoch, v štátnej správe a justičných orgánoch a v orgánoch verejnej správy.-  Ukončiť proces návratu utečencov vrátane všetkých prípadov reštitúcie, rekonštrukcie a zabezpečovania bývania pre bývalých držiteľov nájomných práv/užívateľských práv a ďalej posilniť regionálnu spoluprácu na urýchlenie procesu návratu utečencov a miestnu integráciu.-  Zachovať úplnú spoluprácu s Medzinárodným trestným tribunálom pre bývalú Juhosláviu (ICTY).-  Usilovať sa o nájdenie konečných riešení na neuzavreté dvojstranné otázky, najmä na otázky týkajúce sa hraníc so Slovinskom, Srbskom a Čiernou Horou a Bosnou a Hercegovinou.-  Zabezpečiť riadnu implementáciu všetkých záväzkov prijatých v dohode o stabilizácii a pridružení (DSP) v takých oblastiach, ako sú politika hospodárskej súťaže, najmä potreba prijať a implementovať plán reštrukturalizácie pre oceliarske odvetvie a nadobúdanie nehnuteľností. Uzavrieť prebiehajúce a nastávajúce rokovania o obchodných záležitostiach DSP (cukor, protokol o rozšírení a ďalšie obchodné koncesie pre poľnohospodárske produkty a produkty rybného hospodárstva).Politické kritériáDEMOKRACIA A PRÁVNY ŠTÁTVerejná správa-  Plne implementovať opatrenia reformy verejnej správy v oblasti prijímania a kariérneho postupu pracovníkov a zlepšiť riadenie ľudských zdrojov vo všetkých orgánoch verejnej správy s cieľom zabezpečiť zodpovednosť, efektívnosť, otvorenosť, transparentnosť, odpolitizovanie a vysokú úroveň profesionality verejných služieb.-  Zabezpečiť efektívne sledovanie zistených nedostatkov v oblasti civilnej kontroly všetkých bezpečnostných služieb.Súdny systém-  Zintenzívniť úsilie v znižovaní počtu nevyriešených prípadov na súdoch.-  Dosiahnuť pokrok v racionalizácii organizácie súdov vrátane rozvoja moderných systémov informačných technológií.-  Vytvoriť otvorený, spravodlivý a transparentný systém prijímania, hodnotenia a kariérneho postupu pracovníkov a zvýšiť profesionalitu v súdnictve tým, že sa zabezpečia primerané štátne finančné prostriedky na poskytnutie vysoko kvalitného odborného vzdelávania pre sudcov, prokurátorov a administratívnych pracovníkov.-  Prijať opatrenia na zabezpečenie riadneho a úplného vykonávania rozhodnutí súdu.-  Zabezpečiť prístup k spravodlivosti a právnej pomoci a sprístupniť zodpovedajúce rozpočtové zdroje; zlepšiť odborné vzdelávanie v oblasti právnych predpisov EÚ.Protikorupčná politika-  Pokračovať vo vypracúvaní pravidiel správania sa/etiky pre úradníkov a volených zástupcov, ako aj akčných plánov na predchádzanie korupcii v príslušných orgánoch na presadzovanie práva (hraničná polícia, polícia, colný úrad, súdnictvo).-  Podniknúť kroky na zabezpečenie, aby bol právny rámec na riešenie korupcie zosúladený a jednotne implementovaný a presadzovaný; zintenzívniť úsilie na aktívne predchádzanie, odhaľovanie a efektívne stíhanie korupcie, zvlášť korupcie na vysokej úrovni.-  Realizovať konkrétne činnosti na zvyšovanie informovanosti o korupcii, ako o vážnom trestnom čine.ĽUDSKÉ PRÁVA A OCHRANA MENŠÍN-  Podporovať rešpektovanie a ochranu menšín v súlade s Európskym dohovorom o ľudských právach a zásadami stanovenými v Rámcovom dohovore Rady Európy o ochrane národnostných menšín a podľa osvedčenej praxe v členských štátoch EÚ.-  Zabezpečiť, aby všetky prípady etnicky motivovaných trestných činov boli náležite vyšetrené a stíhané.-  Pokračovať v implementovaní stratégie a akčného plánu na ochranu a integráciu Rómov a zabezpečiť dostupnosť potrebných prostriedkov.-  Vypracovať a začať implementovať komplexnú stratégiu nediskriminácie.-  Revidovať právne predpisy týkajúce sa audiovizuálnych médií v súlade s odporúčaniami sformulovanými vo februári 2004 spoločnou expertnou misiou Rady Európy, Komisie a OBSE. Predovšetkým revidovať zákon o elektronických médiách s cieľom vytvoriť transparentný, predvídateľný a efektívny regulačný rámec a zabezpečiť politickú nezávislosť Rady pre elektronické médiá; zabezpečiť, aby Chorvátsky rozhlas a televízia a jeho programová rada pracovali nezávisle a zostali stabilnými počas revízie zákona o chorvátskom rozhlasovom a televíznom vysielaní. Podniknúť ďalšie kroky na účinnú dekriminalizáciu urážky na cti uverejnenej v médiách.REGIONÁLNE OTÁZKY A MEDZINÁRODNÉ ZÁVÄZKY-  Vo výraznej miere zlepšiť stíhanie vojnových zločinov, najmä zabezpečením prekonania etnických predsudkov voči Srbom.-  Pokiaľ ide o návrat utečencov, bezodkladne ukončiť spracovanie tých žiadostí o rekonštrukciu domov, ktoré už boli predložené; do konca roku 2005 uskutočniť rekonštrukciu domov, v prípade ktorých existuje pozitívne rozhodnutie, a do konca roku 2006 uskutočniť rekonštrukciu všetkých ostatných domov, v prípade ktorých bude prijaté pozitívne rozhodnutie. Ukončiť reštitúciu domov bez akýchkoľvek ďalších prieťahov.-  Bezodkladne začať a ukončiť implementáciu programu na zabezpečenie bývania pre tých utečencov, ktorí stratili nájomné práva/užívateľské práva mimo oblastí osobitného štátneho záujmu a urýchliť implementáciu programu na zabezpečenie bytov pre utečencov, ktorí sa vracajú do oblastí osobitného štátneho záujmu. Zabezpečiť primeranú propagáciu/informačnú kampaň.-  Zaistiť primeranú koordináciu a spoluprácu medzi všetkými príslušnými orgánmi v otázkach návratu utečencov na centrálnej a miestnej úrovni.-  Vytvoriť sociálne a ekonomické podmienky v záujme zlepšenia podmienok na reintegráciu navrátilcov a ich prijatie prijímacími spoločenstvami, najmä prostredníctvom programov pre regionálny rozvoj v postihnutých oblastiach. Znovu umožniť zavedenie žiadostí o konvalidáciu a prehodnotenie všetkých žiadostí predložených od skončenia predchádzajúcej lehoty.-  Plne implementovať dohody so susednými krajinami, najmä v oblasti obchodu, boji proti organizovanému zločinu, správy hraníc a readmisii, cezhraničnej spolupráce, justičnej spolupráce a uzavrieť takéto, ešte neuzavreté dohody.Ekonomické kritériá-  Implementovať rozumné makroekonomické politiky zamerané na stabilitu vrátane vypracovania menových trhových nástrojov na zvýšenie efektivity menovej politiky.-  Posilniť finančnú konsolidáciu na základe stálych štrukturálnych opatrení, najmä v oblasti dotácií a sociálnych výdavkov a vyriešiť otázku uhradenia takzvaného „starého dôchodkového dlhu“ spôsobom, ktorý neohrozí finančnú konsolidáciu. Začať s implementáciou ďalších krokov smerujúcich ku komplexnej reforme odvetvia zdravotníctva s perspektívou zlepšenia jeho finančnej situácie.-  Pokračovať v štrukturálnych reformách v oblasti verejných financií, najmä v oblasti riadenia výdavkov. Vytvoriť transparentné a efektívne kapacity na správu dlhov.-  Urýchliť privatizáciu spoločností v portfóliu privatizačného fondu. Urýchliť reštrukturalizáciu a privatizáciu alebo likvidáciu veľkých podnikov vo vlastníctve štátu, najmä v oblasti poľnohospodárstva, v oceliarskom a lodiarskom priemysle. Implementovať ďalšie kroky v reštrukturalizácii a/alebo privatizácii verejnoprospešných podnikov (telekomunikácie, energetika, ropa atď.)-  Ďalej zlepšiť podnikateľské prostredie, a to zjednodušením pravidiel na vstup na trh a na odchod z trhu. Predovšetkým urýchliť postupy registrácie a zlepšiť implementáciu pravidiel konkurzných konaní a podmienky na rozvoj súkromných podnikov a priame zahraničné investície.-  Urýchliť pozemkovú reformu, najmä registráciu a privatizáciu poľnohospodárskej pôdy, a to vytvorením moderného a efektívneho katastra a pozemkového katastra v záujme odstránenia súčasných prekážok rozvoju pozemkových a bytových trhov.-  Vypracovať makroekonomické štatistiky.SCHOPNOSŤ PREVZIAŤ ZÁVÄZKY VYPLÝVAJÚCE Z ČLENSTVAVoľný pohyb tovaru-  Dokončiť reštrukturalizáciu existujúceho právneho a inštitucionálneho rámca s cieľom zabezpečiť oddelenie regulačnej, akreditačnej a normalizačnej funkcie a funkcie osvedčovania výrobkov a vytvoriť trhové dozorné štruktúry, ktoré sú v súlade s acquis EÚ. Urýchliť prijatie európskych noriem. Pokračovať v práci na transpozícii smerníc starého a nového prístupu.-  Zrušiť ostávajúce opatrenia, ktoré majú ekvivalentný účinok ako množstvové obmedzenia na dovozy z EÚ.Právo usadiť sa a sloboda poskytovať služby-  Začať zosúlaďovanie právnych predpisov s acquis EÚ v oblasti vzájomného uznávania odborných kvalifikácií vrátane vytvorenia potrebných administratívnych kapacít.-  Začať kontrolu vnútroštátnych právnych predpisov s cieľom identifikovať obmedzenia v oblasti práva usadiť sa a slobody poskytovať služby.-  Posilniť kapacity vnútroštátneho regulačného orgánu v oblasti poštových služieb a zabezpečiť jeho nezávislosť.Voľný pohyb kapitálu-  Zlepšiť právne predpisy v oblasti boja proti praniu špinavých peňazí. Posilniť administratívne kapacity finančnej spravodajskej jednotky a zlepšiť jej spoluprácu s ostatnými inštitúciami, ktoré sú zapojené do boja proti praniu špinavých peňazí.-  Racionalizovať postupy vzťahujúce sa na povoľovanie nákupu nehnuteľností občanmi EÚ a v podstatnej miere znížiť veľký počet nevybavených žiadostí.Verejné obstarávanie-  Ukončiť zosúlaďovanie právnych predpisov Chorvátska v oblasti obstarávania a vykonávacích nariadení vrátane oblastí verejných zákaziek, koncesií a revíznych postupov.-  Posilniť administratívne kapacity Úradu pre verejné obstarávanie, aby mohol vykonávať funkcie, ktoré sú mu udelené zákonom o verejnom obstarávaní.Právo duševného vlastníctva-  Zlepšiť presadzovanie práv duševného, priemyselného a obchodného vlastníctva, obzvlášť posilňovaním administratívnych kapacít vrátane orgánov na presadzovanie práva a súdnictva.Hospodárska súťaž-  Zabezpečiť ďalšie zosúlaďovanie primárnej a sekundárnej legislatívy, aby sa umožnila efektívna protimonopolná kontrola a kontrola štátnej pomoci so záväznými rozhodnutiami uplatniteľnými na všetky hospodárske odvetvia, a pokiaľ ide o štátnu pomoc, tak pre systémy pomoci, ako aj pre opatrenia individuálnej pomoci.-  Posilniť administratívne kapacity a nezávislosť agentúry pre hospodársku súťaž tak v oblasti štátnej pomoci, ako aj v protimonopolnej oblasti. Zabezpečiť rozvoj a odborné vzdelávanie zamestnancov súdnictva v otázkach hospodárskej súťaže.-  Zlepšiť bilanciu presadzovania právnych predpisov v protimonopolnej oblasti, najmä kladením väčšieho dôrazu na predchádzanie vážnym narušeniam hospodárskej súťaže a zavedením odstrašujúceho režimu pokút. Zlepšiť bilanciu presadzovania právnych predpisov v oblasti štátnej pomoci, najmä zabezpečením rešpektovania záväzkov oznamovania a aktívneho hodnotenia všetkých opatrení pomoci.-  Zaistiť, aby existujúce schémy pomoci a všetky finančné právne predpisy boli zosúladené s acquis EÚ v oblasti štátnej pomoci.-  Prijať a začať s implementáciou realizovateľných programov reštrukturalizácie v oceliarskom a lodiarskom odvetví v súlade s požiadavkami EÚ.-  Zabezpečiť transparentnosť štátnej pomoci vytvorením komplexného súpisu a podávaním správ o všetkých platných opatreniach pomoci na všetkých administratívnych úrovniach a zvýšiť informovanosť o zásadách hospodárskej súťaže.Finančné služby-  Posilniť regulačný a administratívny rámec pre dohľad nad finančnými službami a najmä pripraviť prechod k vytvoreniu plánovaného integrovaného dozorného orgánu pre nebankové finančné služby.-  Pripraviť zavedenie nového rámca kapitálových požiadaviek pre úverové inštitúcie a investičné firmy.Informačná spoločnosť a médiá-  Ďalej posilniť kapacity vnútroštátneho regulačného orgánu v oblasti telekomunikácií a zabezpečiť jeho nezávislosť.Poľnohospodárstvo a rozvoj vidieka-  Zabezpečiť úplné fungovanie agentúry SAPARD/IPARD.-  Urýchliť práce na vytvorenie riadneho systému identifikácie poľnohospodárskych parciel a systému identifikácie a registrácie hovädzieho dobytka.-  Zdokonaliť zhromažďovanie a spracovanie poľnohospodárskych štatistík v súlade s normami a metodikou EÚ.-  Vypracovať stratégiu rozvoja vidieka a nástroje politiky na navrhovanie, implementáciu, riadenie, monitorovanie, kontrolu a hodnotenie programov rozvoja vidieka.Bezpečnosť potravín, veterinárna a rastlinolekárska politika-  Pokračovať v zosúlaďovaní vo veterinárnom a v rastlinolekárskom odvetví, zvýšiť úroveň inšpekčných postupov, modernizovať agropotravinárske zariadenia, aby sa vyhovelo hygienickým požiadavkám EÚ.-  Vypracovať komplexnú stratégiu v oblasti bezpečnosti potravín, v oblasti veterinárnej a rastlinolekárskej politiky. Posilniť potrebné administratívne štruktúry a zlepšiť koordináciu medzi nimi v záujme zabezpečenia komplexného prístupu, ktorý umožní zvýšiť bezpečnosť potravín v celom potravinovom reťazci.Rybné hospodárstvo-  Posilniť administratívne štruktúry a najmä inšpekčné štruktúry v oblasti politiky rybného hospodárstva.-  Začať vytvárať automatizovaný register rybárskych plavidiel.-  So zreteľom na chránené ekologické a rybárske zóny, jednostranne vyhlásené Chorvátskom, pokračovať v implementácii trojstrannej dohody dosiahnutej v júni 2004.Dopravná politika-  Pokračovať v implementácii noriem EÚ v oblasti sociálnych a technických právnych predpisov v cestnej doprave a bezpečnostných noriem v námornej doprave.-  Posilniť administratívne kapacity v odvetví železničnej dopravy.-  Zabezpečiť vytvorenie nezávislého orgánu na vyšetrovanie nehôd a posilniť vnútroštátne regulačné orgány v odvetví leteckej dopravy.-  Uzavrieť Dohodu o spoločnom európskom vzdušnom priestore (ECAA) s protokolom o prechodných opatreniach na implementáciu právnych predpisov EÚ v oblasti letectva.Energetika-  Pokračovať v implementácii acquis EÚ v oblasti plynu a elektrickej energie.-  Zabezpečiť prevádzkovú kapacitu a nezávislé fungovanie vnútroštátneho regulačného orgánu.-  Začať implementovať záväzky prijaté v rámci Zmluvy o energetickom spoločenstve.-  Posilniť administratívne kapacity a zlepšiť zoslúlaďovanie s acquis EÚ v oblasti energetickej účinnosti, obnoviteľných zdrojov energie a jadrovej energie.Zdaňovanie-  Urýchliť zosúlaďovanie právnych predpisov v oblasti zdaňovania s acquis EÚ a zabezpečiť ich efektívne presadzovanie, s osobitnou pozornosťou na zaradenie slobodných colných pásiem do územného uplatňovania režimu DPH a na zrušenie existujúcich nulových sadzieb DPH.-  Začať zosúlaďovanie s acquis EÚ v oblasti priamych daní, vrátane ustanovení o výmene informácií s členskými štátmi na zjednodušovanie presadzovania opatrení na predchádzanie vyhýbaniu sa plateniu daní a daňovým únikom.-  Rešpektovať pravidlá správania sa v oblasti zdaňovania podnikov a zabezpečiť, aby aj nové daňové opatrenia boli v súlade s týmito pravidlami.-  Významnou mierou posilniť kapacity daňových a colných správ, najmä pokiaľ ide o vykonávanie funkcií výberu a kontroly; pokračovať v zavádzaní fungujúcej a personálne primerane vybavenej služby spotrebných daní; zjednodušiť postupy v záujme efektívneho stíhania daňových podvodov.-  Pokračovať v rozvíjaní potrebných systémov informačných technológií, aby sa umožnila výmena elektronických údajov s EÚ a jej členskými štátmi.Štatistika-  Posilniť administratívne kapacity Chorvátskeho štatistického úradu, reformovať jeho regionálne úrady a zlepšiť koordináciu s ostatnými zostavovateľmi oficiálnych štatistík.-  Vypracovať obchodné a sociálne štatistiky.Sociálna politika a zamestnanosť-  Pokračovať v zosúlaďovaní s acquis EÚ v oblastiach pracovného práva, zdravia a bezpečnosti, rovnosti pohlaví a nediskriminácie.-  Posilniť súvisiacu administratívnu štruktúru a štruktúru na presadzovanie právnych predpisov a medziministerskú spoluprácu.Podnikanie a priemyselná politika-  Naďalej zjednodušovať a urýchľovať postupy registrácie spoločností; zaviesť online prístup k vybraným vládnym zariadeniam pre malé a stredné podniky; ďalej rozvíjať hodnotenia dosahu regulačných opatrení.-  Naďalej implementovať Európsku chartu pre malé podniky.Regionálna politika a koordinácia štrukturálnych nástrojov-  Vypracovať komplexnú a koherentnú stratégiu v oblasti regionálneho rozvoja.-  Vybrať a vybudovať kapacity hlavných riadiacich úradov a orgánov na implementáciu štrukturálnych nástrojov.Spravodlivosť, sloboda a bezpečnosť-  Posilniť správu hraníc, najmä zintenzívnením dohľadu nad morskými hranicami; implementovať integrovanú stratégiu správy hraníc; zvýšiť investície do technického vybavenia a infraštruktúry; získať ďalších pracovníkov a poskytovať primeranú infraštruktúru na odborné vzdelávanie.-  Zlepšiť vybavenie na odhaľovanie nepravých a falšovaných dokumentov a poskytovať odborné vzdelávanie zamestnancom diplomatických misií a konzulárnych úradov.-  Naďalej zosúlaďovať právne predpisy v oblasti azylu s acquis EÚ. Vytvoriť stále národné záchytné stredisko pre žiadateľov o azyl.-  Zlepšiť koordináciu medzi orgánmi na presadzovanie práva a súdmi, najmä v spojení s hospodárskou trestnou činnosťou, organizovaným zločinom, podvodom, praním špinavých peňazí a korupciou; zintenzívniť boj proti obchodovaniu s drogami a posilniť protidrogovú prevenciu a činnosti na znižovanie dopytu po drogách. Poskytnúť potrebné špecializované odborné vzdelávanie pre orgány na presadzovanie práva.-  Zintenzívniť medzinárodnú spoluprácu v oblasti terorizmu a plne implementovať relevantné medzinárodné dohovory; zlepšiť spoluprácu a výmenu informácií medzi políciou a tajnými službami v rámci daného štátu a s ostatnými štátmi; posilniť prevenciu pred financovaním a prípravou teroristických činov.Životné prostredie-  Pokračovať vo vypracúvaní horizontálnych právnych predpisov vrátane hodnotenia dosahu na životné prostredie a účasti verejnosti.-  Jasne vymedziť zodpovednosti a posilniť administratívne a operačné kapacity na celoštátnej a regionálnej úrovni na zabezpečenie plánovania, vrátane prípravy finančných stratégií.-  Pokračovať v posilňovaní kapacít služieb vnútroštátnej a regionálnej inšpekcie a umožniť im efektívne presadzovanie právnych predpisov v oblasti životného prostredia.-  Bezodkladne prijať a začať implementovať národný plán odpadového hospodárstva.Colná únia-  Pokračovať v posilňovaní administratívnych a prevádzkových kapacít colnej služby, najmä na kontrolu preferenčných pravidiel pôvodu a urýchliť zosúlaďovanie s acquis EÚ. Zabezpečiť úplné fungovanie strediska pre odborné vzdelávanie v colnej oblasti.-  Pokračovať v rozvíjaní potrebných systémov informačných technológií, aby sa umožnila výmena elektronických údajov s EÚ a jej členskými štátmi.-  Prijať a implementovať etický kódex pre colné služby.Vonkajšie vzťahy-  Pokračovať v politike liberalizácie obchodu s implementáciou dohody o stabilizácii a pridružení, záväzkov prijatých v rámci WTO a dvojstranných dohôd o voľnom obchode. Usilovať sa o dosiahnutie budúcej regionálnej dohody o voľnom obchode v juhovýchodnej Európe.-  Zabezpečiť, aby opatrenia na ochranu obchodu boli v súlade s dohodou o stabilizácii a pridružení a so záväzkami WTO.-  Uzavrieť rokovania a implementovať protokol zavádzajúci tarifné kvóty pre cukor v dohode o stabilizácii a pridružení.Finančná kontrola-  Prijať koherentný regulačný rámec pre verejnú vnútornú finančnú kontrolu na základe strategického dokumentu.-  Pokračovať vo vytváraní a posilňovaní funkcií verejnej vnútornej finančnej kontroly zabezpečením vhodných pracovníkov, odborného vzdelávania a vybavenia.-  Zaviesť účinné postupy na odhaľovanie, riešenie, ďalšie sledovanie nezrovnalostí a ich oznamovanie Komisii, ako aj prípadov podozrenia zo sprenevery, ktoré majú vplyv na finančné záujmy Spoločenstiev a vytvoriť administratívne štruktúry potrebné na efektívnu a zodpovedajúcu ochranu týchto záujmov a na spoluprácu s Európskym úradom pre boj proti podvodom (OLAF).3.2. Strednodobé priorityPolitické kritériáDEMOKRACIA A PRÁVNY ŠTÁTVerejná správa-  Pokračovať v procese budovania inštitúcií, ktoré sú priamo spojené s acquis EÚ a zaviesť reformy na zlepšenie efektívnosti verejnej správy vo všeobecnosti.Súdny systém-  Pokračovať v implementácii reformy súdnictva a prijať opatrenia na zníženie počtu ďalších nevyriešených prípadov na všetkých súdoch.-  Pokračovať v racionalizácii organizácie súdov vrátane rozvoja moderných systémov informačných technológií.-  Zabezpečiť riadne a efektívne presadzovanie súdnych rozhodnutí.Protikorupčná politika-  Podporovať pokrok v boji proti korupcii a implementovať súvisiace právne predpisy. predovšetkým zriadiť špeciálne jednotky na boj proti korupcii v rámci príslušných služieb a poskytovať im primerané odborné vzdelávanie a zdroje.-  Zabezpečiť, aby boli splnené normy stanovené medzinárodnými nástrojmi, a to zavedením príslušných právnych predpisov a administratívnych opatrení.ĽUDSKÉ PRÁVA A OCHRANA MENŠÍN-  Zabezpečiť plnú implementáciu Ústavného zákona o národnostných menšinách, najmä pokiaľ ide pomerné zastúpenie menšín.-  Pokračovať v implementácii komplexnej stratégie nediskriminácie.-  Pokračovať v zlepšovaní postavenia Rómov prostredníctvom posilnenej implementácie príslušnej stratégie vrátane poskytovania potrebnej finančnej podpory na celoštátnej úrovni a miestnej úrovni, opatrení nediskriminácie zameraných na podporovanie pracovných príležitostí, na napomáhanie prístupu ku vzdelaniu a na zlepšenie podmienok bývania.-  Pokračovať v zlepšovaní sociálnych a ekonomických podmienok na zlepšenie podmienok na reintegráciu navrátilcov a ich prijatia prijímajúcimi komunitami .REGIONÁLNE OTÁZKY A MEDZINÁRODNÉ ZÁVÄZKY-  Zabezpečiť bezproblémovú implementáciu konečných dohôd o dvojstranných otázkach, ktoré sú v súčasnosti nerozhodnuté, najmä o otázkach týkajúcich sa hraníc.-  Pokračovať v implementácii existujúcich dvojstranných dohôd.Ekonomické kritériá-  Implementovať udržateľný strednodobý fiškálny rámec prostredníctvom neustáleho znižovania celkových verejných výdavkov, deficitov verejných financií a dlhu ako podielu z HDP. Stanoviť priority vo verejných výdavkoch, aby sa uvoľnili zdroje na výdavky súvisiace s acquis EÚ. Implementovať komplexnú reformu systému zdravotnej starostlivosti a dôchodkového systému. Pokračovať v znižovaní dotácií veľkým stratovým podnikom.-  Ukončiť predaj menšinových a väčšinových podielov štátu v spoločnostiach v majetku privatizačného fondu.-  Naďalej zlepšovať podmienky na vytváranie a rozvoj súkromných podnikov a na priame zahraničné investície.-  Dosiahnuť významný pokrok v posilňovaní finančnej disciplíny vo veľkých podnikoch, predovšetkým v oceliarskom, lodiarskom a železničnom odvetví.-  Ukončiť pozemkovú reformu s osobitným dôrazom na registráciu a privatizáciu poľnohospodárskej pôdy.-  Pokračovať v reforme trhu práce a v reforme školstva so zreteľom na zvýšenie účasti pracovnej sily a miery zamestnanosti.SCHOPNOSŤ PREVZIAŤ ZÁVÄZKY VYPLÝVAJÚCE Z ČLENSTVAVoľný pohyb tovaru-  Dosiahnuť významný pokrok v transpozícii smerníc starého a nového prístupu a v spĺňaní požiadaviek na členstvo v európskych normalizačných orgánoch CEN, CENELEC a ETSI.Voľný pohyb pracovníkov-  Zrušiť všetky diskriminačné opatrenia voči migrujúcim pracovníkom EÚ a občanom EÚ.-  Posilniť administratívne štruktúry na koordináciu systémov sociálneho zabezpečenia.Právo usadiť sa a sloboda poskytovať služby-  Zrušiť ostávajúce prekážky zavedeniu a poskytovaniu cezhraničných služieb, ktorým čelia fyzické a právnické osoby z EÚ.-  Dosiahnuť významný pokrok v zosúlaďovaní s acquis EÚ v oblasti vzájomného uznávania odborných kvalifikácií vrátane ustanovení o odbornom vzdelávaní a ďalej rozvíjať požadované administratívne štruktúry.Voľný pohyb kapitálu-  Dosiahnuť významný pokrok v odstraňovaní ostávajúcich obmedzení voľnému pohybu kapitálu.-  Ukončiť vytváranie efektívneho systému namiereného proti praniu špinavých peňazí, najmä zabezpečením úplnej funkčnosti agentúr, primeraného zásobenia finančnými prostriedkami a dobrej koordinácie s domácimi a medzinárodnými partnermi.Verejné obstarávanie-  Implementovať režim verejného obstarávania so všetkými príslušnými administratívnymi štruktúrami a operatívnymi nástrojmi a dosiahnuť významný pokrok vedúci k ukončeniu zosúlaďovania s acquis EÚ, zabezpečiac, aby boli pravidlá verejného obstarávania efektívne implementované všetkými zmluvnými orgánmi a subjektami na všetkých úrovniach. Podporovať používanie elektronických prostriedkov pri postupoch verejného obstarávania.Právo duševného vlastníctva-  Ukončiť zosúlaďovanie v oblasti práv duševného, priemyselného vlastníctva a posilniť stíhanie v oblasti boja proti pirátstvu a falšovaniu.-  Pokračovať v posilňovaní presadzovania práv duševného vlastníctva (IPR) a v znižovaní miery pirátstva a falšovania.Hospodárska súťaž-  Naďalej posilňovať protimonopolné orgány a orgány štátnej pomoci a vytvoriť dôveryhodnú bilanciu presadzovania práva. V oblasti štátnej pomoci podstatne zlepšiť transparentnosť.-  Na všetkých úrovniach správy a súdnictva pripraviť odborné vzdelávanie týkajúce sa zákona o hospodárskej súťaži a politiky hospodárskej súťaže.Finančné služby-  Ukončiť zosúlaďovanie s opatrnými požiadavkami EÚ a naďalej posilňovať prax dohľadu.-  Ukončiť implementáciu nového rámca kapitálových požiadaviek pre úverové inštitúcie a investičné firmy.Informačná spoločnosť a médiá-  Prijať potrebnú primárnu a sekundárnu legislatívu na dobudovanie regulačného rámca a zavedenie hospodárskej súťaže vo všetkých oblastiach.Poľnohospodárstvo a rozvoj vidieka-  Posilniť administratívne štruktúry a kapacity potrebné na implementáciu trhovej politiky a politiky rozvoja vidieka.-  Vytvoriť evidenciu vinohradov v súlade s normami EÚ.-  Pokračovať v prípravách na zriadenie efektívnych a finančne spoľahlivých platobných orgánov na riadenie a kontrolu poľnohospodárskych fondov, v súlade s požiadavkami EÚ a medzinárodnými účtovnými štandardmi.Potravinová bezpečnosť, veterinárna a rastlinolekárska politika-  Podstatne zlepšiť zosúladenie právnych predpisov o potravinách a posilniť potrebné štruktúry implementácie.-  Dosiahnuť významný pokrok v zosúlaďovaní právnych predpisov vo veterinárnej a rastlinolekárskej oblasti, vrátane systému identifikácie zvierat, zaobchádzania s odpadom živočíšneho pôvodu, modernizácie zariadení na potravinové spracovanie poľnohospodárskej produkcie, programov kontroly chorôb zvierat, ochrany rastlín a kvality osív a množiteľského materiálu; vo významnej miere zdokonaliť štruktúry inšpekcie.Rybné hospodárstvo-  Zásadným spôsobom zdokonaliť administratívne štruktúry a vybavenie na zabezpečenie efektívnej implementácie spoločnej politiky rybného hospodárstva, vrátane správy zdrojov, inšpekcií a kontrol činností v súvislosti s rybolovom, trhovej politiky, štrukturálnych programov a plánov riadenia kapacít flotily v súlade s existujúcimi zdrojmi rybolovu.-  Dokončiť zavedenie automatizovaného registra rybárskych plavidiel a ich satelitom riadeného monitorovacieho systému.Dopravná politika-  Pokračovať v činnosti zameranej na úplné zosúladenie s acquis EÚ v oblasti cestnej dopravy.-  Prijať právne predpisy na implementáciu v železničnej doprave, najmä ustanovenia o súčinnosti a nezávislom vyčlenení kapacít.-  Pokračovať v činnosti zameranej na zosúladenie s acquis EÚ v oblasti vnútrozemskej vodnej dopravy, najmä pokiaľ ide o bezpečnosť plavby a informačné služby v riečnej doprave.-  Pokračovať v zosúlaďovaní v oblasti námornej dopravy a zabezpečiť primeranú kontrolu vlajkových štátov.-  V oblasti letectva dosiahnuť úplné zosúladenie s acquis EÚ.-  Pokračovať v implementácii Memoranda o porozumení o rozvoji základnej regionálnej dopravnej siete v juhovýchodnej Európe.Energetika-  Naďalej posilňovať administratívne kapacity a zosúlaďovanie s acquis EÚ v oblasti energetickej efektívnosti a obnoviteľných zdrojov energie, vnútorného trhu s energiou (elektrina a plyn) a s jadrovou energiou.-  Zabezpečiť, aby zásoby ropy poskytovali záruku bezpečného zásobovania.Zdaňovanie-  Podstatne zlepšiť prácu zameranú na dokončenia zosúladenia s acquis EÚ v oblasti ciel, pokiaľ ide o DPH, spotrebných daní a priamych daní, vrátane pravidiel správania sa v oblasti zdaňovania podnikov.-  Pokračovať v posilňovaní správy daní – vrátane odvetvia informačných technológií – a zabezpečiť jej riadne fungovanie na dosiahnutie noriem EÚ a prepojenie systémov informačných technológií. Vypracovať a implementovať etický kódex.Hospodárska a menová politika-  Zlepšiť menovú politiku a rozšíriť využívanie a efektivitu trhovo orientovaných menových nástrojov.Štatistika-  Naďalej rozvíjať makroekonomickú, podnikateľskú a sociálnu štatistiku.Sociálna politika a zamestnanosť-  Naďalej ju zosúlaďovať s acquis EÚ a posilniť príslušné administratívne štruktúry a štruktúry jej presadzovania vrátane inšpektorátov práce.-  Podporovať úsilie sociálnych partnerov na budovanie kapacít, najmä prostredníctvom nezávislého sociálneho dialógu bipartity.-  Vypracovať a implementovať komplexnú stratégiu zahrnujúcu všetkých významných účastníkov, so zreteľom na účasť na Európskej stratégii zamestnanosti. Zabezpečiť vhodné kapacity na jej analýzu, implementáciu a hodnotenie.-  Vypracovať a implementovať národnú stratégiu sociálneho začlenenia vrátane zhromažďovania údajov v súlade s praxou EÚ a so zreteľom na budúcu účasť na Európskej stratégii sociálneho začlenenia.-  Identifikovať potreby rozvoja ľudských zdrojov ako prípravu na Európsky sociálny fond.Podnikanie a priemyselná politika-  Aktualizovať a lepšie formulovať politický prístup k finančným nástrojom pre malé a stredné podniky, ktorý by mal umožniť vláde prejsť od priamych pôžičiek k miernejším systémom pomoci.Regionálna politika a koordinácia štrukturálnych nástrojov-  Zabezpečiť jasné rozdelenie zodpovednosti a posilniť koordináciu jednak medzi ministerstvami, jednak medzi štátnymi a regionálnymi úradmi.-  Naďalej budovať kapacity navrhnutých správnych a platobných úradov.-  Zdokonaliť tvorbu a implementáciu plánov regionálneho rozvoja.-  Vytvoriť vhodné systémy monitorovania a hodnotenia a zintenzívniť postupy finančného riadenia a kontroly.-  Zaviesť primeranú regionálnu štatistiku.Spravodlivosť, sloboda a bezpečnosť-  Uviesť národné právne predpisy do súladu s pravidlami a osvedčenými postupmi EÚ a naďalej posilňovať hraničnú kontrolu; vytvoriť národné databázy a registre a zabezpečiť koordináciu medzi príslušnými útvarmi.-  Vytvoriť národnú databázu na kontrolu údajov o uchádzačoch o azyl, vrátane odtlačkov prstov, so zreteľom na prípravu účasti v systéme EURODAC.-  Zvýšiť úsilie o integráciu utečencov.-  Naďalej zlepšovať vybavenie a infraštruktúru polície, vrátane zavedenia počítačového systému vyšetrovania; posilniť spoluprácu medzi políciou a ostatnými orgánmi na presadzovanie práva; posilniť boj proti pašovaniu drog, organizovanému zločinu, hospodárskej kriminalite (vrátane prania špinavých peňazí a falšovania bankoviek), podvodom a korupcii; v týchto oblastiach zlepšiť zosúladenie príslušnej národnej legislatívy s aquis EÚ.-  Pripraviť uplatňovanie rozličných právnych nástrojov v oblasti justičnej spolupráce v trestných a občianskoprávnych záležitostiach poskytnutím vhodného odborného vzdelávania na súdoch v súdnych sporoch.Veda a výskum-  Začať plánovať a uplatňovať integrovanú politiku v oblasti výskumu.Vzdelávanie a kultúra-  Zvýšiť úsilie pri tvorbe moderného systému odbornej prípravy a vzdelávania a vo vysokoškolskom a ďalšom vzdelávaní zabezpečiť implementáciu bolonských kritérií.Životné prostredie-  Pri definovaní a implementácii iných sektorových politík zabezpečiť integráciu požiadaviek na ochranu životného prostredia. Vypracovať stratégiu investícií do životného prostredia založenú na odhadoch nákladov na zosúladenie. Pokračovať v implementácii horizontálnej legislatívy.-  Pokračovať v transponovaní acquis EÚ, s osobitným dôrazom na odpadové hospodárstvo, kvalitu vody, ovzdušia, ochranu prírody a integrované zamedzenie znečisteniu ovzdušia a jeho kontrole. Zvýšiť investície do infraštruktúry v oblasti životného prostredia, s osobitným dôrazom na zber a čistenie odpadových vôd, zásobovanie pitnou vodou a odpadovým hospodárstvom.-  Ratifikovať Kjótsky protokol v rámci Rámcového dohovoru Organizácie Spojených národov o klimatických zmenách.Ochrana zdravia a spotrebiteľa-  Dokončiť zosúladenie s acquis EÚ týkajúcim sa bezpečnostných opatrení a posilniť administratívne kapacity potrebné na efektívny dohľad nad trhom.-  Pokračovať v zosúlaďovaní s acquis EÚ, ktoré sa netýka bezpečnostných opatrení.Colná únia-  Posilniť a konsolidovať administratívne a operačné kapacity colných služieb. Rozšíriť odborné vzdelávanie všetkých zamestnancov a zintenzívniť využívanie informačných technológií kompatibilných s EÚ, ako aj pokračovať v prípravách na zabezpečenie prepojenia so systémami EÚ. Zintenzívniť audit a využívanie hodnotenia rizika, ako aj selektívnosť.-  Podstatne pokročiť v zosúlaďovaní s acquis EÚ, najmä v oblastiach slobodných colných pásiem, tranzitných poplatkov, tarifných kvót a dohľadu nad dovážaným a vyvážaným tovarom.Finančná kontrola-  Vytvoriť kapacity a zosúladiť systém verejnej vnútornej finančnej kontroly, vrátane decentralizovanej zodpovednosti za riadenie a funkčne jednotného vnútorného auditu, ako aj ústrednej koordinácie a harmonizácie.-  Reformovať a posilniť funkciu externého auditu v súlade s praxou osvedčenou medzinárodne i v EÚ.4. PROGRAMOVANIE-  Pomoc Spoločenstva krajinám západného Balkánu v rámci procesu stabilizácie a pridruženia sa poskytne na základe existujúcich finančných nástrojov, najmä nariadenia CARDS[3]a predvstupových nástrojov programov PHARE[4], SAPARD[5] a ISPA[6]. Toto rozhodnutie nebude mať teda žiadne finančné dôsledky. Chorvátsko môže využiť prístup k finančným prostriedkom horizontálnych programov a programov pre viaceré štáty.5. PODMIENKY POMOCIPomoc Spoločenstva krajinám západného Balkánu v rámci procesu stabilizácie a pridruženia je podmienená ďalším pokrokom v plnení kodanských kritérií, ako aj pokrokom v riešení osobitných priorít tohto prístupového partnerstva. Ak sa tieto podmienky nedodržia, Rada prijme vhodné opatrenia na základe článku 5 nariadenia Rady (ES) č. 2666/2000[7]. Pomoc Spoločenstva bude závisieť aj od podmienok, ktoré Rada definovala vo svojich záveroch z 29. apríla 1997 a 21. – 22. júna 1999, najmä pokiaľ ide o záväzok príjemcu uskutočniť demokratické, hospodárske a inštitucionálne reformy.Pomoc Spoločenstva na financovanie projektov prostredníctvom troch predvstupových nástrojov PRARE, ISPA and SAPARD naďalej závisí od splnenia podmienok dohody o stabilizácii a pridružení, ďalších krokov pri plnení kodanských kritérií a najmä pokroku v riešení osobitných priorít prístupového partnerstva. Nerešpektovanie týchto všeobecných podmienok by mohlo viesť k rozhodnutiu Rady o pozastavení finančnej pomoci na základe článku 4 nariadenia (ES) č. 622/98.6. MONITOROVANIEImplementácia prístupového partnerstva sa bude skúmať prostredníctvom rámca mechanizmov zavedených v rámci procesu stabilizácie a pridruženia, najmä výročných správ predložených Komisiou.[1] Ú. v. EÚ L 86, 24.3.2004, s. 1. Nariadenie naposledy zmenené a doplnené nariadením (ES) … z … (Ú. v. …).[2] Rozhodnutie Rady 2004/648/ES z 13. septembra 2004 o zásadách, prioritách a podmienkach obsiahnutých v Európskom partnerstve s Chorvátskom (Ú. v. EÚ L 297, 22.9.2004, s. 19).[3] Nariadenie Rady (ES) č. 2666/2000 (Ú. v. ES L 306, 7.12.2000, s. 1). Nariadenie naposledy zmenené a doplnené nariadením (ES) č. 2257/2004 (Ú. v. EÚ L 389, 30.12.2004, s. 1).[4] Rada (EHS) č. 3906/89 (Ú. v. ES L 375, 23.12.1989, s. 11). Nariadenie naposledy zmenené a doplnené nariadením (ES) č. 2257/2004 (Ú. v. EÚ L 389, 30.12.2004, s. 1).[5] Rada (ES) č. 1268/1999 (Ú. v. ES L 161, 26.6.1999, s. 87. Nariadenie naposledy zmenené a doplnené nariadením (ES) č. 2257/2004 (Ú. v. EÚ L 389, 30.12.2004, s. 1).[6] Nariadenie Rady (ES) č. 1267/1999 (Ú. v. ES L 161, 26.6.1999, s. 73). Nariadenie naposledy zmenené a doplnené nariadením (ES) č. 2257/2004 (Ú. v. EÚ L 389, 30.12.2004, s. 1).[7] Článok 5 nariadenia Rady 2666/2000:„1. Dodržiavanie zásad demokracie a právneho štátu, ľudských práv, práv menšín a základných slobôd je základným prvkom pre uplatňovanie tohto nariadenia a nevyhnutnou podmienkou oprávnenosti na pomoc Spoločenstva. Ak sa tieto zásady nedodržia, môže Rada kvalifikovanou väčšinou na návrh Komisie prijať vhodné opatrenia.2. Pomoc Spoločenstva bude podliehať splneniu podmienok definovaných Radou v jej záveroch z 29. apríla 1997, najmä pokiaľ ide o záväzky príjemcu vykonať demokratické, hospodárske a inštitucionálne reformy“.